ट्रेड मार्जिन को व्यावहारिक बनाने के मामले पर औषधि विभाग की बैठक से पहले देसी लॉबी समूह ने सरकार से कहा है कि स्वास्थ्य से जुड़े उपकरणों की ट्रेड मार्जिन की सीमा चार श्रेणियों में होनी चाहिए। उनका कहना है कि एक लाख रुपये से ऊपर वाले उपकरणों का ट्रेड मार्जिन 50 फीसदी तक सीमित की जानी चाहिए। इस मामले में औषधि विभाग के सचिव की बैठक गुरुवार को हो रही है। देसी विनिर्माताओं की लॉबी का मानना है कि 1,000 रुपये से लेकर एक लाख रुपये वाले उपकरणों पर यह सीमा 66 फीसदी होनी चाहिए जबकि एक हजार रुपये से कम वाले उपकरणों पर यह 75 फीसदी हो सकती है।